section_heading: Tragičan kraj kraljice Teute
paragraph_text: U Riziniumu je kraljica postajala sve potištenija i zabrinutija. Svojim prvacima ispričala je da ju je njezin otac dok je bila djevojčica vodio kod tri proročice. Dvije su joj prorekle blistavu budućnost a jedna joj je prorekla da će nesretno okončati u gradu koji će potom nestati. Rimljani su opkolili Rizinium. Kako bi izbjegla da je zarobe Teuta je sa stijene iznad Risna sunovratila se i okončala. Na padinama Orjena iznad Risna nalazi se Teutina stijena. Sljedećeg jutra našli su je mrtvu na obali mora. Crnogorci pripovijedaju da je Teuta sa stijene Stijene kraljice Teute uzletjela na nebo. Iz Teutine pećine, izvire Sopot, vrelo koje se javlja samo dva puta godišnje. Po narodnom pripovijedanju taj potok nastao je od Teutinih suza koje je isplakala gledajući kako Rimljani osvajaju njezino kraljevstvo. Po crnogorskoj tradiciji ekonim Tivat baštini ime po kraljici Teuti. <ref> Marko Dragić, Hrvatske povijesne i etiološke predaje o ilirskoj kraljici Teuti, Nova prisutnost: časopis za intelektualna i duhovna pitanja, 16 (2), Kršćanski akademski krug (KRAK). Zagreb, 2018. https://hrcak.srce.hr/file/299342